मेधावी छात्रों को लैपटॉप वितरित
उनियारा | देवली-उनियाराविधायक राजेन्द्र गुर्जर ने कहा कि शिक्षा से ही व्यक्ति, समाज एवं राष्ट्र का सर्वागींण विकास संभव है। मेधावी विद्यार्थी कड़ी मेहनत कर स्वयं एवं अन्य लोगों के लिए प्रेरणा का स्त्रोत बनता है। देवली-उनियारा विधायक राजेन्द्र गुर्जर बुधवार को राजकीय सीनियर उच्च माध्यमिक विद्यालय ढिकोलिया में मेधावी विद्यार्थियों को लैपटॉप वितरण समारोह को मुख्य अतिथि के रूप में संबोधित कर रहे थे। इस दौरान उन्होंने कहा कि शिक्षा ही व्यक्ति का सर्वश्रेष्ठ अलंकरण है।
भाजपा सरकार शिक्षा, चिकित्सा एवं रोजगार के अवसर सुलभ करवाकर लोगों समृद्धशाली बनाना चाहती है। तथा इसके लिए प्राथमिक रूप से योजनाएं क्रियान्वित की जा रही हैं। समारोह की अध्यक्षता कर रहे जिला प्रमुख सत्यनारायण चौधरी ने कहा कि भाजपा सरकार विकास की जननी है। तथा चौमुखी विकास के लिए प्रयासरत रहते हुए आमजन से जुड़ी हुई योजनाओं को संचालित कर जनता को लाभ पहुंचाने में लगी हुई हैं। जनता को भी इसमें भागेदारी निभाकर योजनाओं का समुचित लाभ उठाना चाहिए। उनियारा पंचायत समिति प्रधान ममता चौधरी ने शिक्षा की महत्व पर प्रकाश डालते हुए छात्र-छात्राओं को रुचि के साथ अध्ययन की सलाह दी। जिला परिषद सदस्य ताराचंद सोयल ने क्षेत्र में विकास के लिए प्राथमिकता के आधार पर कार्य करने की बात बताई। जिला सतर्कता समिति पदाधिकारी नरेश बंसल ने कहा कि भाजपा की कथनी एवं करनी में अंतर नहीं है।
भाजपा सरकार आमजन किसानों की हितैषी है। तथा उनके उत्थान के लिए सत्ता के माध्यम से कार्य कर रहीं है। भाजपा उपाध्यक्ष बाबूलाल कासलीवाल एडवोकेट ने कहा कि भाजपा सरकार शहरों से अब गांवों तक उच्च शिक्षा सुविधाएं देने के लिए कटिबद्घ है। इसके तहत पंचायत मुख्यालयों पर विद्यालयों को सीनियर तक क्रमोन्नत कर शिक्षा की अलख जगाई है। इस दौरान अतिरिक्त जिला शिक्षा अधिकारी सीताराम गुप्ता एवं प्रधानाचार्य आबिद अरबी ने शिक्षा विभाग के माध्यम से संचालित योजनाओं पर प्रकाश डाला।
वहीं जिला परिषद सदस्य भारती चौमिया, भाजपा जिला महामंत्री संजय सिंघी, भाजपा देहात मंडल अध्यक्ष हंसराज धाभाई, ढिकोलिया सरपंच कैली देवी मीणा, पवन पारीक, रामकिशन सैनी, कमल जैन सोप, रामफुल, प्रहलाद रायधनपाल गुर्जर ने कार्यक्रम को संबोधित करते हुए बालिका शिक्षा पर जोर दिया। इससे पूर्व मुख्य अतिथि विधायक गुर्जर एवं जिला प्रमुख चौधरी ने मेधावी छात्रों की राज्य स्तरीय मेरिट में उनियारा ब्लॉक से आए 48 मेधावी छात्र-छात्राओं को माला पहना एवं लैपटॉप वितरित किए। वहीं राजस्थान माध्यमिक शिक्षा परिषद के तहत बने प्रयोगशाला, पुस्तकालय, कम्प्यूटर कक्ष एवं क्राफ्ट कक्ष का फीता काट एवं लोकार्पण पट्टिका का अनावरण किया।
-छात्रों को लैपटॉप वितरित करते विधायक राजेन्द्र गुर्जर।
hin_Deva hin_Deva hin_Deva hin_Deva awa_Deva awa_Deva